
kėdainių rajono savivaldybėS ADMINISTRACIJOS DIREKTORIUS

ĮSAKYMAS

DĖL nuostolių, kuriuos patyrė gyvūnų savininkai vykdydami gyvūnų užkrečiamųjų ligų židinių likvidavimo ir (arba) DĖL šių ligų TAIKOMAS VETERINARINĖS SANITARIJOS priemones, įvertinimo KOMISIJOS SUDARYMO IR JOS  nuostatų tvirtinimo
2016 m. spalio 31 d.   Nr. AD-1-1093
Kėdainiai
Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, 18 straipsnio 1 dalimi, Nuostolių, kuriuos patyrė gyvūnų savininkai vykdydami gyvūnų užkrečiamųjų ligų židinių likvidavimo ir dėl šių ligų taikomas veterinarinės sanitarijos priemones, kompensavimo tvarkos aprašo, patvirtinto Lietuvos Respublikos žemės ūkio ministro 2015 m. sausio 5 d. įsakymu Nr. 3D-2  „Dėl Nuostolių, kuriuos patyrė gyvūnų savininkai vykdydami  gyvūnų užkrečiamųjų ligų židinių likvidavimo ir dėl šių ligų taikomas veterinarinės sanitarijos priemones, kompensavimo tvarkos aprašo patvirtinimo“, 11 punktu:

1. SudarauNuostolių, kuriuos patyrė gyvūnų savininkai vykdydami gyvūnų užkrečiamųjų ligų židinių likvidavimo ir (arba) dėl šių ligų taikomas veterinarinės sanitarijos priemones, įvertinimo komisiją:

Algimantas Žvikas – Žemės ūkio ir aplinkosaugos skyriaus vedėjas, komisijos pirmininkas;

Violeta Latvienė – Žemės ūkio ir aplinkosaugos skyriaus vyriausioji specialistė;

Alfonsas Genys – Kėdainių valstybinės maisto ir veterinarijos tarnybos viršininkas – valstybinis veterinarijos inspektorius;

Rimantas Sinickas – Kėdainių krašto ūkininkų sąjungos narys;

Vilma Živatkauskienė – Lietuvos mėsinių galvijų augintojų ir gerintojų asociacijos direktorė.

       2.Tvirtinu Nuostolių, kuriuos patyrė gyvūnų savininkai vykdydami gyvūnų užkrečiamųjų ligų židinių likvidavimo ir (arba) dėl šių ligų taikomas veterinarinės sanitarijos priemones, įvertinimo komisijos nuostatus (pridedama).



            3. P r i p a ž į s t u netekusiu galios Kėdainių rajono savivaldybės administracijos direktoriaus 2014 m. spalio 29 d. įsakymą Nr. AD-1-1237 „Dėl nuostolių, kuriuos patyrė gyvūnų savininkai vykdydami gyvūnų užkrečiamųjų ligų židinių likvidavimo ir (arba) šių ligų prevencijos priemones, įvertinimo komisijos sudarymo ir jos nuostatų tvirtinimo“.

                                   
             4. Į p a r e i g o j u Eriką Petraitytę įteikti įsakymą 1 punkte išvardintiems asmenims.
Administracijos direktorius


   
   Ovidijus Kačiulis
Parengė
Violeta Latvienė




Marius Stasiukonis

2016-10-28







V-sistemoje
PATVIRTINTA

Kėdainių rajono savivaldybės

administracijos direktoriaus

2016 m. spalio 31 d.

įsakymu Nr. AD-1- 1093
NUOSTOLIŲ, KURIUOS PATYRĖ GYVŪNŲ SAVININKAI VYKDYDAMI GYVŪNŲ

UŽKREČIAMŲJŲ LIGŲ ŽIDINIŲ LIKVIDAVIMO IR (ARBA) DĖL ŠIŲ LIGŲ TAIKOMAS VETERINARINĖS SANITARIJOS
PRIEMONES, ĮVERTINIMO KOMISIJOS NUOSTATAI

I. BENDROSIOS NUOSTATOS

1. Nuostolių, kuriuos patyrė gyvūnų savininkai vykdydami gyvūnų užkrečiamųjų ligų židinių likvidavimo ir (arba) dėl šių ligų taikomas veterinarinės sanitarijos priemones, įvertinimo komisijos (toliau – Komisijos) nuostatai nustato Komisijos darbo tvarką.


2. Komisija savo veikloje vadovaujasi Lietuvos Respublikos žemės ūkio ministro 2015 m. sausio 5 d. įsakymu Nr. 3D-2 „Dėl Nuostolių, kuriuos patyrė gyvūnų savininkai vykdydami gyvūnų užkrečiamųjų ligų židinių likvidavimo ir dėl šių ligų taikomas veterinarinės sanitarijos priemones, kompensavimo tvarkos aprašo patvirtinimo“, Lietuvos Respublikos žemės ūkio ministro 2010 m. liepos 16 d. įsakymu Nr. 3D-677 „Dėl Nuostolių, patirtų likviduojant gyvūnų užkrečiamųjų ligų protrūkius, apskaičiavimo metodikos patvirtinimo“, kitais teisės aktais ir šiais nuostatais.

3. Komisijos darbas grindžiamas kolegialiu klausimų svarstymu, teisėtumo principu, asmenine komisijos narių atsakomybe už jos kompetencijai priskiriamų klausimų svarstymą ir sprendimų priėmimo nešališkumu.






II. KOMISIJOS UŽDAVINYS IR FUNKCIJOS

4. Komisijos uždavinys – vertinti savivaldybės administracijai pateiktas paraiškas atlyginti nuostolius, kuriuos patyrė gyvūnų savininkai vykdydami gyvūnų užkrečiamųjų ligų židinių likvidavimo ir dėl šių ligų taikomas veterinarinės sanitarijos priemones ir jų originalus perduoti Nacionalinei mokėjimo agentūrai prie Žemės ūkio ministerijos (toliau – Agentūra).

5. Komisija atlieka šias funkcijas:





5.1. Tikrina savivaldybės administracijai pateiktas paraiškas ir jų priedus.

5.2. Teisingai užpildytas paraiškas patvirtina ir užpildo Nuostolių, kuriuos patyrė gyvūnų savininkai vykdydami gyvūnų užkrečiamųjų ligų židinių likvidavimo ir dėl šių ligų taikomas veterinarines sanitarines priemones, kompensavimo duomenų suvestinę (toliau – suvestinė).

5.3. Suvestinės duomenis suveda ir pateikia  Agentūrai per Lietuvos Respublikos žemės ūkio ministerijos informacinę sistemą, o užpildytą suvestinę ir patvirtintus gyvūnų savininkų paraiškų  originalus pateikia Agentūrai paštu.




III. KOMISIJOS DARBO ORGANIZAVIMAS

6. Pagrindinė Komisijos darbo forma yra posėdžiai. 

7. Komisijos darbą organizuoja, jam vadovauja ir posėdžiams pirmininkauja Komisijos pirmininkas, o jam nesant – Komisijos posėdyje iš Komisijos narių bendru sutarimu išrinktas Komisijos narys.

8. Posėdžio metu Komisija iš savo narių išrenka Komisijos sekretorių.

9. Komisijos posėdis laikomas teisėtu, jeigu jame dalyvauja daugiau kaip pusė jos narių.
10. Komisijos sprendimai priimami posėdyje dalyvavusių narių balsų dauguma. Jeigu balsai pasiskirsto po lygiai, lemiamas Komisijos posėdžio pirmininko balsas.

11. Komisijos posėdžių sprendimai įforminami protokolu. Protokolą pasirašo Komisijos posėdžio pirmininkas ir Komisijos sekretorius.

12. Gyvūnų savininkai dėl Nuostolių, kuriuos patyrė gyvūnų savininkai vykdydami gyvūnų užkrečiamųjų ligų židinių likvidavimo ir dėl šių ligų taikomas veterinarinės sanitarijos priemones, kompensavimo tvarkos aprašo (toliau – Aprašas) 9 punkte nurodytų patirtų nuostolių atlyginimo ne vėliau kaip per 20 darbo dienų nuo oficialaus Valstybinės maisto ir veterinarijos tarnybos (toliau – VMVT) paskelbimo apie užkrečiamosios ligos židinio likvidavimą ir (arba) nuo šios ligos taikomų veterinarinės sanitarijos priemonių įvykdymo buferinėje zonoje dienos, kreipiasi į Komisiją ir pateikia šiuos dokumentus:

12.1. paraišką atlyginti nuostolius, kuriuos patyrė gyvūnų savininkai, vykdydami gyvūnų užkrečiamųjų ligų židinių likvidavimo ir dėl šių ligų taikė veterinarinės sanitarijos priemones (Aprašo 1 priedas) (toliau – paraiška);

12.2.   asmens tapatybės patvirtinimo dokumentą, jeigu teikia fizinis asmuo;
12.3.   dokumentus, kuriais patvirtinama nuosavybės teisė į sunaikintą turtą;

12.4. dokumentus, įrodančius išlaidas už atliktas patalpų ir įrangos valymo, dezinsekcijos ir dezinfekcijos paslaugas;

12.5.   dokumentus arba jų kopijas, kuriais patvirtinama, kad laboratoriniai mėginiai dėl užkrečiamosios gyvūno ligos paimti ir tyrimai atlikti;

12.6. draudimo įmonės pažymą, jeigu gyvūnas buvo draustas, kurioje nurodoma apskaičiuota ir numatoma išmokėti pinigų suma;
12.7. įsipareigojimą VMVT vienus metus nelaikyti užkrečiamajai ligai imlių gyvūnų buferinėje zonoje (Aprašo 3 priedas).

13. Gyvūnų savininkas, pildydamas paraišką, vadovaujasi Nuostolių, patirtų likviduojant gyvūnų užkrečiamųjų ligų protrūkius, apskaičiavimo metodika, patvirtinta Lietuvos Respublikos žemės ūkio ministro 2010 m. liepos 16 d. įsakymu Nr. 3D-677 „Dėl Nuostolių, patirtų likviduojant gyvūnų užkrečiamųjų ligų protrūkius, apskaičiavimo metodikos patvirtinimo“.
14. Gyvūno savininkas, laiku nepateikęs paraiškos dėl svarbios priežasties, gali ją pateikti 20 darbo dienų pavėluotai (40 darbo dienų po VMVT pateiktos oficialios informacijos apie gyvūnų užkrečiamosios ligos židinio likvidavimą ir (arba) dėl šių ligų veterinarinės sanitarijos priemonių įvykdymą), tačiau kartu su paraiška turi pateikti priežasties patvirtinimo dokumentą.

15. Komisija, atsižvelgdama į VMVT pateiktą informaciją apie gyvūnų užkrečiamosios ligos židinio likvidavimą ir (ar) veterinarinės sanitarijos priemonių taikymą buferinėje zonoje, patikrina:
15.1. ar įrašyti rekvizitai yra teisingi (esant netikslumų, Komisija kreipiasi į gyvūno savininką nurodydama terminą, kad jis pateiktus duomenis patikslintų);

15.2. paraiškoje nurodytus duomenis su duomenimis VĮ Žemės ūkio informacijos ir kaimo verslo centro Centrinėje duomenų bazėje;

15.3. paraiškoje apskaičiuotą prašomą pagalbos sumą;

15.4. ar yra visi reikalingi pagal Aprašą pateikti dokumentai ir, jei reikia, prašo gyvūno savininko pateikti papildomus dokumentus, reikalingus paraiškai tinkamai įvertinti.

16. Komisija per 20 darbo dienų nuo gyvūno savininko paraiškos pateikimo dienos atlieka šių nuostatų 15 punkte nurodytus veiksmus ir, jei duomenys teisingi, Komisijos pirmininkas tai pažymi rezoliucijoje ir užpildo suvestinę (Aprašo 2 priedas). Suvestinės duomenys suvedami ir pateikiami Agentūrai per Lietuvos Respublikos žemės ūkio ministerijos informacinę sistemą, o užpildyta suvestinė ir patvirtinti gyvūnų savininkų paraiškų originalai pateikiami Agentūrai paštu. Savivaldybėje lieka paraiškų ir įsipareigojimų kopijos. Informacija, pateikiama suvestinėje ir gyvūnų savininkų paraiškose, turi sutapti. Agentūrai nustačius neatitikimų ir raštu ar elektroniniu paštu paprašius patikslinti pateiktus duomenis, Komisija ne vėliau kaip per 5 darbo dienas raštu ar elektroniniu paštu juos patikslina. 




IV. BAIGIAMOSIOS NUOSTATOS

17. Komisija, įgyvendindama jai pavestas funkcijas, turi teisę kviesti Komisijos darbe dalyvauti kitus specialistus ar ekspertus, galinčius pateikti išvadas svarstomais klausimais.


18. Už nuostolius patvirtinančių dokumentų pateikimą Komisijai ir dokumentuose esančios informacijos teisingumą atsako gyvūnų savininkai.

19.  Už gyvūnų savininkų paraiškų patikrinimą atsako duomenis patvirtinusi Komisija.


20.   Komisija gautas paraiškas nagrinėja teisės aktų nustatyta tvarka.


21. Komisijos nariai, priimdami sprendimus, turi būti objektyvūs ir nešališki: negalėdami nešališkai priimti sprendimo, turi nusišalinti nuo sprendimo priėmimo.


22. Komisijos sudėtis, Komisijos nuostatai keičiami, papildomi Kėdainių rajono savivaldybės administracijos direktoriaus įsakymu.

23.   Komisijos nariai, pažeidę Lietuvos Respublikos teisės aktus ar šį darbo reglamentą, atsako Lietuvos Respublikos įstatymų ir kitų teisės aktų nustatyta tvarka.

